Xixón prende lluces pola hostelería: “Tan dándose situaciones de miseria y los políticos tienen que dar dalguna solución”
#000001
Hostelería con Conciencia pidi a Adrián Barbón que “baxe del so palaciu de cristal” y que se siente a falar cola xente pa poner en marcha midíes consistentes, que salven al seutor ensin poner en peligru la salú pública
#000002
Ayeri domingu tuvo llugar una nueva concentración en solidaridá colos hosteleros zarraos na Ilesia San José (Xixón) y con tolos afeutaos polos preslles intermitentes, temporales y parciales de la hostelería que tán dañando, non solo a los mesmos negocios, sinón a bien de xente que d’una o otra mena dependen del seutor pa la so sosistencia.
#000003
Nes sos intervenciones los representantes de HCC criticaron la inconsistencia de les midíes que se tán tomando; pa ellos, abrir el día 20 precipitadamente nun ye más qu’otru pasu na cadena d’erros que caltien a la hostelería nun continuu abre-preslla que nun dexa caltener de pies los negocios nin controlar definitivamente les andaes. Tonu Permuy, un de los zarraos, aportunó na so intervención en que dende HCC tán a favor del preslle por motivos sanitarios “igual que tendríen de presllar otros seutores, como los tresportes públicos, centros comerciales y demás... pero nós nun tenemos la culpa de tar zarraos y desiximos unes contraprestaciones pa qu’estos preslles nun se conviertan en definitivos”.
#000004
De siguío, les más de cien persones que s’axuntaren p’acompañar a losempresllaos desplazáronse al Solarón, onde escribieron les sigles SOS con veles nel suelu, mientres encendíen antorches y farolucos voladores en solidaridá col sector hosteleru asturianu.
#000006